पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लॉकडाउन 15 मई तक के लिए बढ़ा दिया गया है। लोगों की परेशानी को देखते जिला प्रशासन ने इसमें आंशिक छूट प्रदान की है। इसके तहत अब हालर मिलें सुबह 8 से दोपहर 2 बजे तक के लिए खुलेंगी जहां लोग गेहूं पिसाई के अलावा धान मिलिंग करा सकेंगे। यही नहीं लॉकडाउन के दौरान किराना समानों की कालाबाजारी की लगातार मिल रही शिकायतों के बाद अब प्रशासन ने इसे रोकने टीम गठित की है ताकि लोगों को निर्धारित मूल्य पर होम डिलीवरी में किराना सामान मिल सके। शिकायत पर कार्रवाई के लिए अतिरिक्त जिला दंडाधिकारी को अधिकृत भी किया गया है।
कांकेर जिले में 19 अप्रैल से लॉकडाउन लगा हुआ है। लॉकडाउन लगे 20 दिन होने जा रहे हैं। इस दौरान प्रशासन ने किराना सामानों के तो होम डिलीवरी के लिए छूट दी है। इससे लोगों को किराना सामान तो मिल रहा था लेकिन हालर मिलें बंद होने से लोग गेंहूं नहीं पीसा पा रहे थे तथा साथ ही चावल की मिलिंग नहीं करा पा रहे थे। आम जनता की इस परेशानी को समझते कलेक्टर चंदन कुमार ने आदेश जारी करते जिले की हालर मिलों को सुबह 8 से दोपहर 2 बजे तक खोलने अनुमति प्रदान की है। हाल मिलों में कोविड गाइड लाईन का पालन अनिवार्य करते टोकन सिस्टम से गेंहूं पिसाई तथा धान की मिलिंग कराने कहा है। वहीं लॉकडाउन के दौरान किराना समानों की कालाबाजारी की लगातार मिल रही शिकायतों के बाद अब प्रशासन ने इसे रोकने टीम गठित की है।
कालाबाजारी रोकने के लिए टीम गठित
लाकडाउन में किराना सामानों को होम डिलीवरी की छूट है। इस दौरान किराना सामानों की कालाबाजारी की लगातार शिकायतें मिल रही थी। इस पर अंकुश लगाने जिला प्रशासन ने 5 सदस्यीय टीम का गठन किया है। इस टीम में खाद्य सुरक्षा अधिकारी, नाप तौल निरीक्षक, खाद्य निरीक्षक, नगर पालिका के राजस्व निरीक्षक के अलावा राजस्व निरीक्षक को शामिल किया गया है। टीम को किराना सामानों की कालाबाजारी पर सत्त निगरानी रखते किराना दुकानों में मूल्य सूचि अंकित करने का दायित्व है। साथ ही कहीं शिकायत मिलने पर कार्रवाई के लिए अतिरिक्त जिला दंडाधिकारी एसपी वैद्य को अधिकृत किया गया है।
अधिकारी/पद मोबाइल नंबर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva bho_Deva zho_Hant eng_Latn